Document ID: 31997D0782

KOMISSION PÄÄTÖS,
tehty 3 päivänä marraskuuta 1997,
tietyistä Euroopan maista peräisin olevien tiettyjen elävien eläinten ja niistä saatujen tuotteiden tuonnista yhteisöön suu- ja sorkkatautitapauksissa tehdyn päätöksen 93/242/ETY muuttamisesta (ETA:n kannalta merkityksellinen teksti) (97/782/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (1), sellaisena kuin se on viimeksi muutettuna direktiivillä 96/43/EY (2), ja erityisesti sen 19 artiklan 7 kohdan,
sekä katsoo, että
tietyistä Euroopan maista peräisin olevien tiettyjen elävien eläinten ja niistä saatujen tuotteiden tuonnista yhteisöön suu- ja sorkkatautitapauksissa 30 päivänä huhtikuuta 1993 tehdyssä komission päätöksessä 93/242/ETY (3), sellaisena kuin se on viimeksi muutettuna päätöksellä 96/730/EY (4), säädetään taudille alttiisiin lajeihin kuuluvien elävien eläinten tuontikiellosta tietyistä maista ja tiettyjen maiden kautta, joihin kuuluvat Jugoslavian liittotasavalta ja entinen Jugoslavian tasavalta Makedonia; tässä päätöksessä sallitaan tuoreen lihan ja tiettyjen lihavalmisteiden tuonti kyseisistä maista ja kyseisten maiden kautta tietyin edellytyksin,
Kreikan viranomaiset ovat virallisesti pyytäneet komissiota sallimaan elävien eläinten kuljetukset Jugoslavian liittotasavallan ja entisen Jugoslavian tasavallan Makedonian kautta; suotuisaa komission ehdotusta tukeakseen Kreikka on toimittanut tietoja hallintomenettelyistä ja eläinlääkärintarkastuksista, jotka on tehtävä näiden kahden maan kautta Kreikkaan tuleville eläimille,
suu- ja sorkkatautitapauksista ei ole ilmoitettu Jugoslavian liittotasavallassa vuoden 1996 elokuun jälkeen ja entisessä Jugoslavian tasavallassa Makedoniassa vuoden 1996 heinäkuun jälkeen,
neuvoston päätöksessä 79/542/ETY (5), sellaisena kuin se on viimeksi muutettuna komission päätöksellä 97/736/EY (6), on luettelo kolmansista maista, joista jäsenvaltiot sallivat nautaeläinten, sikojen, hevoseläinten, lampaiden, vuohien, tuoreen lihan ja lihavalmisteiden tuonnin,
eläinten terveystilanne mahdollistaa tämän vuoksi päätöksen 93/242/ETY muuttamisen elävien eläinten kuljetusten sallimiseksi Jugoslavian liittotasavallan ja entisen Jugoslavian tasavallan Makedonian kautta,
tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan komission päätös 93/242/ETY seuraavasti:
1. Lisätään 2 artiklaan kohta seuraavasti:
"3. Edellä olevan 1 ja 2 kohdan säännöksistä poiketen
a) jäsenvaltiot voivat lähettää eläviä nautaeläimiä, lampaita, vuohia, sikoja ja muita sorkkaeläimiä Kreikkaan Jugoslavian liittotasavallan ja entisen Jugoslavian tasavallan Makedonian kautta;
b) jäsenvaltiot voivat vastaanottaa Jugoslavian liittotasavallan ja entisen Jugoslavian tasavallan Makedonian kautta toisesta jäsenvaltiosta tai päätöksessä 79/542/ETY tarkoitetussa luettelossa olevasta kolmannesta maasta tulevia nautaeläimiä, lampaita, vuohia, sikoja ja muita sorkkaeläimiä;
c) Jugoslavian liittotasavallan ja entisen Jugoslavian tasavallan Makedonian alueiden kautta kuljetettuja eläviä nautaeläimiä, lampaita, vuohia, sikoja ja muita sorkkaeläimiä vastaanottavien jäsenvaltioiden on varmistettava, että eläimet on kuljetettu Tombassa (Jugoslavian liittotasavalta), Prescevossa (entinen Jugoslavian tasavalta Makedonia) ja Kreikassa Evzonyssa sijaitsevien eläinlääkinnällisten rajatarkastusasemien kautta."
2. Poistetaan liitteestä A
- sanat "Serbia" ja "Montenegro".
- sanat "Jugoslavian liittotasavalta".
2 artikla
Tämä päätös on osoitettu kaikille jäsenvaltioille.
Tehty Brysselissä 3 päivänä marraskuuta 1997.

Labels: 3
15
18
6